**Python feladatok – 2020. 09. 08.**

1. Készíts programot, mely beolvassa egy tanuló év végi jegyeit matematika, angol nyelv, és informatika tantárgyakból, majd kiírja a kért jegyek átlagát!
2. Kérd be a felhasználótól az aktuális időt (csak az órákat) és azt, hogy hány órával később szólaljon meg az ébresztőóra, majd jelenítsd meg a képernyőn, hogy hány órakor fog megszólalni az ébresztőóra.
3. Készítsen programot, amely billentyűzetről beolvassa az € (euro) aktuális árfolyamát, vagyis hogy egy € (euro) hány forintot (huf) ér, majd szintén billentyűzetről beolvassa az átváltandó € (euro) összeget, és kiírja, hogy az hány forintot (huf) ér!
4. Készíts programot, mely beolvassa egy téglalap a és b oldalának hosszát dm-ben, majd kiírja a téglalap kerületét cm-ben, és területét cm2-ben, majd méterben, illetve m2-ben is!
5. Egy kis fizika! Készíts programot, mely bekéri a felhasználótól, hogy hány l benzin van a tankjában, illetve mekkora az autó átlagos fogyasztása (l / 100 km), majd kiírja, hogy hány km-t tud megtenni a megadott üzemanyagmennyiséggel!
6. Kérd be a kör sugarát, számold ki a területét és kerületét! Ugyanezzel az adattal a gömb felszínét és térfogatát!
7. Egy telek szélessége 20 m, hosszúsága 25 m. Számold ki hány méter drótot kell venni, ha 10%-ot még rá kell hagyni és 3 méteres kaput állítanak be a mesterek? Mennyibe fog kerülni, ha a drót folyómétere 1500 Ft-ba kerül?
8. Egy hordó adatait kérd be méterben! Hány liter esővíz fér bele, ha a túlfolyó nyílást a tetejétől 10 cm-re lefelé fúrják ki?
9. Kérd be a felhasználótól, hogy hány pár zoknit szeretne venni! 1 pár zokni 250 Ft-ba kerül. Mennyit fizet a vásárló? Ha most akció volna, akkor 10%-kal olcsóbban tudná megvenni, így mennyit fizetne a vevő?
10. A bank 20%-os kamatra ad kölcsönt. Írj programot, amelyben bekéred a felhasználótól, mekkora kölcsönt szeretne felvenni, és kiszámolod, mekkora összeget kell visszafizetnie a felhasználónak?